SEBUAH SIRI NETFLIX
Jika awak cari nama saya di Wikipedia…
…saya dikenali sebagai ahli arkeologi semu atau ahli sains semu.
TEORI SAINS SEMU
Saya dapati ia mengarut.
Jika saya ahli sains semu, maka ikan lumba-lumba ikan semu.
Saya wartawan penyiasatan.
Tugas saya adalah menyiasat perkara rasmi.
Apakah perkara lalu
yang tak dijelaskan oleh model prasejarah sedia ada?
Anomali dan paradoks amat menarik.
Itulah yang membawa saya ke Bahamas.
BAYANGAN DUNIA YANG TENGGELAM
Saya tertarik dengan kawasan yang masih belum diterokai sepenuhnya.
Saya habiskan bertahun menyelam di pentas benua
kerana ada tanah seluas 10 juta batu persegi
yang dahulunya daratan pada Zaman Ais tapi kini tenggelam.
Termasuklah di sini, di Bahamas.
Ini Kepulauan Bimini.
TELUK MEXICO LAUT ATLANTIK
Kurang dari 60 batu dari pantai Miami,
Bimini dipisahkan dari tanah besar Amerika
oleh terusan air dalam dikenali sebagai Selat Florida.
FLORIDA - SELAT FLORIDA - BIMINI
Anda mungkin fikir di sini bukan kawasan
untuk mencari petunjuk tamadun yang hilang,
tapi sesuatu yang menakjubkan berjaya ditemui di bawah ini.
Setengah batu dari pinggir laut, tak jauh alir Arus Teluk,
terdapat sebuah struktur agam batu-batu gergasi yang diatur…
yang kelihatan seperti jalan megalit atau teres berturap…
JALAN BIMINI
…dan dari situlah ia digelar sebagai "Jalan Bimini."
ATLANTIS DI BAHAMAS?
Ia ditemui buat pertama kali pada 1968 oleh sekumpulan penyelam
yang mencari kota dongeng Atlantis yang hilang
di dalam laut Bahamas.
PERAIRAN BIMINI MENUNJUKKAN TANDA DUNIA YANG HILANG
Dalam keterujaan mereka, mereka mengumumkan
yang mereka berjaya menemui jalan ke Atlantis.
ATLANTIS DITEMUI
Kota Atlantis ini dikatakan wujud pada 8000 SM
dan dipercayai menyerang Athens. Tamadun Greek masih belum wujud.
Ini tak masuk akal.
PENEMUAN KOTA KARAM OLEH AHLI SAINS
Kisah ini tak mengandungi bukti sejarah.
APAKAH IA JIKA BUKAN ATLANTIS? MENCARI BENUA HILANG
Seperti yang dijangka, kisah Atlantis ini menyebabkan ahli arkeologi untuk menolak
penemuan yang kelihatan seperti struktur megalit…
KEBINGUNGAN GEOLOGI: ATLANTIS ATAU SAMPAH ALAM?
…sebagai kisah digembar-gemburkan.
Sehingga ke hari ini, ahli arkeologi percaya
bahawa bentukan ini sekadar hamparan batu pantai
yang terbentuk secara semula jadi sekitar 3,000 tahun lalu.
Enggan mempertaruhkan reputasi mereka,
tak ramai sarjana yang menyiasat dengan serius.
Saya tiada sebarang kekangan.
Sama ada struktur ini
sebahagian daripada kota dalam air atau sebaliknya,
tak wajar untuk mengabaikannya begitu sahaja.
Sebab itulah saya ke sini
bersama sepasukan pakar dan teknologi canggih
untuk menyiasat semula kes ini.
Teman selam saya ialah Dr. Michael Haley…
Berikan saya topeng.
…seorang ahli biologi laut yang meneroka laut Caribbean
selama lebih 40 tahun.
Graham, kita berenang di sini.
Jalan Bimini cuma sepanjang 18 kaki,
lima meter setengah, di bawah permukaan.
Selaman yang mudah.
Sementara kami menuju ke arah struktur misteri itu,
di permukaan, seorang lagi ahli kami, Kyle Dufault,
bersiap sedia untuk mengimbas kawasan menggunakan tatasusunan sonar.
Kyle seorang penyiasat marin
dengan pengalaman luas dalam mencari bangkai dan anomali
di dasar laut.
Sudah sedia.
Alat sonar ini boleh mendedahkan jalan seperti X-ray
dan memberi gambaran lebih jelas
tentang hamparan asal batu-bata ini.
Saya harap dapat tunjukkan sesuatu yang baharu.
PENYIASAT MARIN
Jika ia objek buatan manusia, saya jangkakan garisan tepat
kerana biasanya, sudut 90 darjah tak berlaku secara semula jadi.
Ia sangat jarang.
Okey, saya akan mulakan dengan terus ke tengah.
Graham, tengok ini.
Mike dan saya menghampiri laluan batu-batu besar
di dasar laut yang kosong.
Keterlihatan terjejas kerana mendapan akibat ribut baru-baru ini.
Tapi masih mudah untuk jumpa susunan rapi megalit ini.
Ia tersusun dengan sekata.
Saya boleh berenang di sepanjangnya
dan saya boleh lihat ia rata dan jitu.
Pemandangan yang mengagumkan.
Bidur ini begitu lurus dan selari.
Blok-blok besar ini sangat besar.
Panjangnya sekitar 15 kaki
dengan lebar sekitar 12 kaki.
Ia bukan bahagian atas struktur lain yang tertanam.
Kebanyakan blok ini dihamparkan betul-betul di dasar laut.
Apa yang menghairankan
adalah beberapa bahagian struktur yang tak diusik
nampak rata walaupun saiznya yang begitu besar.
Apabila Mike dan saya perhatikan dengan lebih dekat, kami tahu sebabnya.
Ada sesuatu di bawahnya.
Graham, mari sini.
Tengok ini.
Terdapat beberapa ketulan batu kecil tersepit di bawah bidur ini,
memisahkannya dari dasar laut.
Awak boleh lihat batu-batu tapak ini dengan jelas.
Mustahil batu-batu ini boleh masuk ke bawah bidur
yang ada di antaranya seberat sepuluh tan,
melainkan ia diletakkan dengan sengaja.
Tiada sebarang keraguan, saya yakin.
Alam semula jadi tak boleh jelaskan kesekataan, keteraturan,
perancangan dan ketepatan struktur ini.
Jelas sekali ini struktur buatan manusia.
Usaha diambil untuk membina
platform megalit yang rata di kawasan landai.
Dalam usaha untuk jadikan ia rata,
mereka gunakan batu-batu tapak di bawah bidur tersebut.
Dari dekat, sukar untuk kenal pasti
bentuk keseluruhan hamparan batu-batu ini.
Namun imbasan sonar Kyle boleh membantu kami.
Kita boleh lihat blok-blok dari bahagian utama jalan.
- Okey. - Kita boleh lihat rekahan-rekahan…
Betul.
…serta bentuk jalan yang sekata.
Definisi imej ini menakjubkan.
- Kebanyakan batu-batu ini sekata. - Ya.
Kebanyakannya sekitar sepuluh hingga 12 kaki
dan lebar sepuluh, 12 kaki.
- Kepingan yang sangat besar. - Betul.
Lihat tepinya yang lurus.
Betul.
Ya, kita boleh lihat garisan antara blok
- seolah-olah ia dicipta… - Ya.
- …dan diletak membentuk jalan. Ia… - Segi empat sama.
Betul.
Seperti saya kata tadi, jelas sekali ini blok batu.
Ya.
Saya dah imbas kawasan di kiri dan kanan jalan
dan tak jumpa apa-apa di sekitarnya.
Jika bentukan ini terbentuk akibat daya arus semula jadi,
seperti yang ditegaskan ahli geologi ketika ia ditemui,
kenapa bahagian jalan lebih pendek terletak menyerong dari yang utama?
Bukankah ia sepatutnya selari?
Kenapa tiada bentukan lain berdekatan?
Bukan sahaja luluhawa atau keseragamannya,
- tapi di sekitarnya tiada bentukan… - Ya.
- Ia diletak di situ. - Ya.
Pada pendapat saya, ini buatan manusia.
Mike, apa pendapat awak?
Apa semua ini?
Saya dah menyelam di serata dunia
dan saya tak pernah lihat struktur begini.
Bagaimanapun, ia sangat unik.
Ketika mendengar hujah mereka yang fikir ia struktur semula jadi,
mereka kata ini batu pantai.
Pentas batu pantai biasanya akan merekah
dengan mengekalkan bentuk asalnya.
Namun, blok-blok di Bimini jelas berbeza dari satu sama lain
dan berbentuk bantal yang seragam.
Sukar untuk saya percaya ini hasil alam semula jadi.
Saya tak pernah lihat batu merekah begini.
- Awak pernah? - Tak.
Saya amat percaya ini hasil kerja manusia.
Mungkin ia struktur buatan manusia.
Kalau betul, ia tentu dibina
ketika kawasan ini di atas permukaan air.
Berdasarkan semua data yang diperolehi,
kita boleh bayangkan kemungkinan bentuk asalnya
apabila berada di atas daratan.
Bentukan menyerupai cangkuk dibina dari timur laut ke barat daya,
sepanjang lebih kurang 1,600 kaki.
Bersamaan hampir empat setengah padang bola.
Blok terbesar berukuran sepanjang antara sepuluh hingga 13 kaki
dan lebar tujuh hingga sepuluh kaki.
Terdapat jarak yang disengajakan pada kedua-dua teres.
Namun, mustahil untuk ketahui jika di atasnya wujud superstruktur kayu.
Hanya blok-blok ini lah yang tinggal.
Namun, kewujudan struktur buatan manusia yang amat besar di sini
membawa implikasi yang luar biasa.
Ini kerana kawasan di Bahamas ini telah tenggelam selama beribu tahun.
Malah, kebanyakan pulau yang kini digelar Great Bahama Bank
dahulunya bercantum ketika Zaman Ais
di kawasan dengan ketinggian 100 meter atas paras laut.
Sebahagian dari Pulau Bahama yang luas,
tak jauh dari kawasan yang kini bergelar Florida…
sebuah pulau yang wujud di sini lebih dari 100,000 tahun.
PULAU BAHAMA
Pada penghujung Zaman Ais, paras laut meningkat sebanyak 400 kaki
dan proses ini
menenggelamkan berjuta batu persegi daratan-daratan penting di bumi.
Jika kita ingin menceritakan sejarah manusia tanpa mengambil kira
pentas benua yang tenggelam serta sejarahnya,
kita mungkin tertinggal maklumat yang amat penting.
Data baharu Jalan Bimini yang kami kumpul
menunjukkan tempoh kuno struktur yang kini telah tenggelam.
Namun, ahli arkeologi masih berlengah untuk bertindak
dan mencari bukti tamadun lama di Bahamas ini.
Mereka menolak kemungkinan.
Jika terdapat tamadun maju yang hidup 30,000 tahun lalu…
MAJALAH SKEPTIC
seperti yang dikatakan Graham,
mana sampah mereka? Di mana rumah mereka?
Di mana peralatan batu atau logam mereka?
Di mana tulisan mereka?
Mungkin bukti tamadun maju Zaman Ais ini
menunggu untuk ditemui di bawah ombak di daratan yang telah tenggelam.
Namun ia takkan ditemui jika kita tak mencari.
Ini bukan tamadun di Bimini.
Tapi tamadun di seluruh tebing yang amat luas.
- Kajian tak pernah dibuat. - Ya.
Kerana mereka rasa kajian itu sia-sia sahaja.
Kerana bidang arkeologi merasakan
garis masa tamadun manusia dah pun nyata.
Jadi tiada sebab untuk mengkajinya.
Jalan Bimini menghadap terusan air dalam yang pernah
mengalir antara Pulau Bahama dan Amerika Utara Zaman Ais.
JALAN BIMINI PULAU BIMINI
Terusan yang membawa Arus Teluk,
menjadikannya mercu tanda yang penting bagi kapal-kapal yang menuju ke utara
keluar dari Teluk Mexico ke arah Atlantik.
Bak bahtera legenda tanpa dayung Quetzalcoatl.
Batu-batu ini mungkin sebahagian dari monumen atau penanda lebih besar.
Sebuah legasi budaya pelayaran
yang menyaksikan peningkatan air di hujung Zaman Ais terakhir.
Sebuah budaya yang mungkin telah memetakan tapak penting ini.
Saya minta Mike ke darat bersama saya
untuk melihat replika peta-peta dunia tertua yang masih terpelihara.
Dia mungkin ahli pelayaran berpengalaman,
tapi saya yakin dia tak pernah guna peta sebegini.
Kisah peta-peta ini agak rumit.
Peta-peta ini dilukis
pada abad ke-14, 15 dan 16 era kita.
Tapi pembuat peta mengaku mereka tiru dari sumber peta lama
dan menyusunnya bersama dengan maklumat baru dari Zaman Penemuan.
Mari mulakan dengan ini. Ia peta yang amat terkenal.
Ini peta Piri Reis yang dilukis oleh laksamana Turki…
- Okey. - …pada tahun 1513.
Dia turut tulis pada peta ini bahawa
ia dilukis berdasarkan 20 peta-peta lama.
Disamping sumber-sumber purba,
Piri Reis turut merujuk kepada carta-carta pelayaran terkini ke Amerika
oleh Christopher Columbus dan lain-lain.
Ia menghasilkan sebuah peta dunia,
tapi kini, cuma sepertiga dari kawasan barat yang terselamat.
Ini sangat menarik, Graham, kerana pinggir laut ini
menunjukkan sungai di Amerika Selatan dengan agak tepat.
Ya.
Ia menggambarkan pantai Amerika Selatan dengan baik.
Tapi perkara yang menjadi kebingungan besar buat saya
ialah pulau yang amat besar
di pantai tenggara Amerika Utara.
Terletak di luar pantai Florida
adalah sebuah pulau segi empat tepat yang besar dan menegak.
Ia tak kelihatan seperti sesuatu yang ditemui atau dilukis oleh Columbus.
Ada yang mengatakan pelukis tersalah lukis peta Cuba.
Tapi itu tak masuk akal sebab tak mungkin boleh salah.
Ia panjang, nipis dan di arah berbeza.
Ia terletak di timur-barat. Tapi ini pula utara-selatan.
Pulau ini tak wujud dan tak muncul pada tahun 1513.
Tapi pulau dengan saiz dan bentuk yang serupa
wujud pada Zaman Ais terakhir.
Sebahagian besar daratan Grand Bahama Bank.
Jika anda lihat dengan teliti lukisan Piri Reis di sepanjang tulang pulau ini,
ia merupakan blok-blok yang yang teratur sebaris.
Seperti pernah lihat?
Pada saya, baris ini
amat menyerupai barisan megalit di Jalan Bimini.
Tak pelik bagi peta pada zaman ini
kerana mereka lukis ciri-ciri unik sesebuah kawasan.
Contohnya gajah di Afrika Barat,
haiwan misteri di Amerika Selatan.
Simbol ini tak menunjukkan gunung.
Piri Reis tak menunjukkan gunung, tapi sesuatu.
Saya rasa ini Jalan Bimini.
Saya tak peduli Jalan Bimini semula jadi atau buatan.
Saya berpendapat bahawa
kewujudannya dalam peta daratan teramatlah aneh.
Ya.
Peta yang dilukis pada 1513 berdasarkan peta-peta lama.
Kemunculan aneh sebuah pulau Zaman Ais ini
bukan satu-satunya ciri menghairankan dalam peta Piri Reis yang luar biasa.
Jika kita lihat di selatan, terdapat jisim bumi yang luas.
Ya.
Ia kelihatan sangat aneh.
Ini merupakan salah satu aspek paling kontroversi
tentang peta Piri Reis.
Pinggir laut yang memanjang dari Amerika Selatan
di sepanjang pinggir selatan Atlantik.
Tiada siapa yang tahu tentangnya pada tahun 1513.
Cuba lihat peta dunia ini pula.
Peta Pinkerton, diterbitkan pada 1812.
Ia teramat tepat kecuali satu perkara.
Tiada Antartika.
Kerana kita tak temui Antartika sehinggalah tahun 1820.
KUTUB SELATAN
Sebab inilah sejarawan enggan mengakui kemungkinan
yang ia mungkin muncul dalam peta yang dilukis pada 1513.
Kawasan dalam peta yang dikatakan sebagai Antartika
bukan Antartika.
UNIVERSITI MANCHESTER
Ia Amerika Selatan.
AMERIKA UTARA AMERIKA SELATAN
Apa yang berlaku adalah Piri Reis melukis pinggir laut,
tapi kehabisan kertas, jadi dia ubah arahnya.
Ini hasil contengan dia.
Saya rasa kita terpengaruh dengan contengan ini
hingga sangka ada sesuatu.
Mungkin munasabah jika ia cuma dilukis dalam peta Piri Reis.
Namun, Antartika muncul dalam peta-peta abad ke-16 yang lain.
Di sini ia jelas terperinci dan turut dilabel
dalam peta Orontius Finnaeus yang dilukis pada 1531.
Sekali lagi, berasaskan sumber purba,
lama sebelum ia ditemui mana-mana penjelajah moden.
Tapi jika benar Antartika dilukis dalam peta Piri Reis,
kenapa kedudukannya pelik dan bercantum dengan Amerika Selatan?
Lihat pinggir laut Antartika, bukan bentuk terkini…
LAUT PASIFIK - AMERIKA SELATAN LAUT ATLANTIK - AFRIKA - LAUT INDIA
tapi seperti sangkaan ahli geologi ketika paras laut lebih rendah…
dan litupan ais selatan memanjang ke utara ketika Zaman Ais.
Jika kita teliti pinggir laut Antartika Zaman Ais,
ia amat menyerupai bentuk dalam peta Piri Reis.
Antartika atau lebih tepat lagi bentuknya
dan di sebalik rupanya ketika Zaman Ais dalam peta purba,
merupakan paradoks dan masalah yang perlu dijelaskan.
Bagi saya, jawapan kepada masalah ini bukan kebetulan,
ia bukan fantasi pelukis peta.
Tapi peta-peta yang jadi sumber mereka.
Saya percaya peta-peta itu menunjukkan
satu episod besar sejarah yang dilupai.
Di Indonesia, Mexico dan Malta,
kita dah lihat struktur megalit maju yang dikaitkan dengan wira bertamadun
yang datang berperahu, mengajar penduduk cucuk tanam, undang-undang, kejuruteraan.
Menurut peta-peta ini, lama sebelum ekspedisi Magellan yang diketahui ramai,
sebuah budaya maju telah belayar mengelilingi dunia Zaman Ais.
Semua ini bukti bahawa kita tak patut tolak kemungkinan
yang nenek moyang kita telah capai teknologi
untuk menjelajah dan memetakan lautan.
Ia tak dinafikan.
Ada apa-apa yang menarik di kawasan terdekat
yang menunjukkan wujudnya struktur buatan manusia?
Ada satu lagi hasil buatan manusia yang ajaib di sini.
Tersembunyi jauh dalam hutan bakau Bimini,
kawasan yang cuma boleh diakses dengan bot.
Dengan ketinggian sepuluh kaki, ia merupakan timbunan
dengan hamparan pasir kosong, mencipta bentuk aneh sepanjang 500 kaki.
Seperti Garisan Nazca yang terkenal di Peru,
fenomena ini perlu dinikmati dari udara.
Bentuk salah satu penghuni purba Bimini yang paling terkenal.
Bentuk ikan jerung yang dibentuk dalam paya bakau ini
telah wujud sejak sekian lama.
Namun, ia tak pernah dikaji dengan serius oleh ahli arkeologi
kerana asal-usulnya tak diketahui.
Tapi ia merupakan haiwan pemangsa yang ditakuti dan dikagumi
oleh mana-mana budaya pelayaran purba
termasuklah tamadun hilang yang dicari.
Jadi, siapakah pelayar purba ini?
Dengan risiko mencetuskan kemarahan ahli akademik arus perdana sekali lagi…
Mari bincang tentang Atlantis.
Saya tak percaya Bimini tapak Atlantis,
atau Atlantis terletak berdekatan Bahamas.
Tapi legenda kota karam menarik minat saya
kerana ia menawarkan penjelasan paling terperinci tentang perkara
yang saya percaya wujud.
Tamadun maju Zaman Ais.
Plato, ahli falsafah Yunani,
merupakan sumber tertua bagi kisah Atlantis.
Dia ceritakan dengan cukup jelas.
Tamadun Atlantis berkembang pesat.
Dengan seni bina yang cantik, teknologi maju
serta perancangan bandar yang luar biasa.
Ia turut memiliki armada yang mampu mengelilingi dunia,
meluaskan kuasanya ke serata tempat di seberang lautan.
Sehinggalah ia dilanda gempa bumi dan banjir besar,
bencana yang membinasakan
dan tenggelam ke dasar laut.
Menurut Plato, kisah Atlantis disampaikan oleh moyang dia, Solon.
Solon melawat Egypt.
Kita tahu tarikh lawatan itu. Pada 600 SM.
Ketika lawatan itu, dia melawat sebuah kuil
dan paderi di sana bercerita tentang tamadun yang hilang
yang dipanggil Atlantis
yang musnah akibat banjir
9,000 tahun sebelum lawatan Solon.
Jadi kita tahu tarikh Atlantis musnah, 9600 SM.
Ia sama dengan kejadian sebuah bencana global
dan peningkatan paras laut
yang berlaku di penghujung Zaman Ais.
Kebetulan? Mungkin.
Tapi kisah Atlantis yang bertepatan dengan
bukti saintifik terkini tentang pengakhiran Zaman Ais
patut membuatkan para pewaham berfikir seketika.
Apakah kemungkinan ia sekadar alegori?
Saya setuju kalau bukan kerana kisah Plato
dicanangkan di serata dunia oleh mereka yang tak pernah jumpa Plato.
Saya syak semua ini berdasarkan sumber yang sama,
memori peristiwa sebenar.
Apabila Plato bercerita tentang Atlantis, dia turut ceritakan sebab ia tenggelam.
Ia bukan kerana bencana semata-mata.
Ia kerana ketakburan, megah diri, keangkuhan
yang membuak dalam Atlantis.
Itulah sebabnya ia musnah.
Ia mengganggu keharmonian alam semesta.
Saya percaya tamadun kita hari ini berada dalam situasi yang serupa.
Kita mengganggu keharmonian alam semesta.
Keangkuhan terhadap pencapaian,
kesanggupan kita untuk memaksa kuasa kita di seluruh dunia
terhadap golongan lemah.
Semua tanda-tanda mitologi ini
menunjukkan tamadun kita dalam bahaya besar.
Ketika saya terbitkan Fingerprints of the Gods pada tahun 1995,
saya sangka dah tiada apa-apa untuk saya katakan lagi
tentang kemungkinan sebuah tamadun hilang.
Saya dapat tahu tentang sebuah tapak megalit yang amat besar
dan menakjubkan yang baru ditemui di Turki.
Ia membuktikan nenek moyang Zaman Ais kita
jauh lebih berkebolehan daripada sangkaan para sejarawan.
Bagi saya, ia bukti kukuh tentang tamadun hilang
yang belum dikuasai arkeologi.
Tapak ini dianggap sebagai
struktur megalit tertua di dunia.
Ia mungkin turut memahatkan kod amaran buat kita
bahawa malapetaka Zaman Ais terakhir
yang hampir membinasakan manusia…
mungkin kembali.
Seterusnya, saya akan ke Turki.
Terjemahan sari kata oleh Leia Li